Skyway

Skyway (1973-) er et trøndersk popband som hadde sin spede begynnelse i 1973 med navnet «Sparrows» (og «Fuckin’ Sparrows») før de skiftet navn. De var et populært band som dro fulle hus hver eneste helg, og hadde et omfattende spilleprogram både fredager og lørdager i Møre og Romsdal, Trøndelag og Sogn og Fjordane. I Trondheim var de faste band på Skansen og Hawk Club på midten av 70-tallet. 

Skyway turnerte i Ungarn i 1975 og 1976, hvor de spilte bl.a. ved ungdomsparken i Buda (Budapest) med hele 6000 tilhørere. Bandet fikk stor mediaoppmerksomhet fra blant annet VG, Arbeideravisa og Adresseavisa. I 1976 kom de på 10. plass i Adresseavisens kåring av 'Årets Gruppe', og de hadde en fanklubb med mange deltagere som stilte opp på utallige fester i Midt-Norge.

Skyway ga ut sin egen LP «Sinnataggen» i 1979 (Polydor/Audun Tylden), og var på Norsktoppen i hele 8 uker med tittellåta «Sinnatagg». De var også medvirkende på 2 andre samle-LP-er, og deltok i Trøndersk Mesterskap for Popband 3 ganger hvor de kom til finalen 2 ganger. De deltok også i Heimdalsrock hvor de kom til finalen. 

Skyways repertoar spente over alle sjangere. De var naturlig nok inspirert av en del originalmusikk fra Ungarn, som de selv arrangerte og presenterte på LP-en «Sinnataggen». De tre siste årene (1980-1983) var de profesjonelle musikere som turnerte i hele Norge fra Alta i nord, og sørover til østlandet, sørlandet og vestlandet. De hadde en del utskiftinger de siste årene, og kun Thomas Sandø var igjen av den opprinnelige besetningen som startet i 1973.

I 2018 hadde Skyway sin første gjenforening siden 1983, og de deltok i et utsolgt arrangement sammen med sju andre 70-tallsband i "Trøndersk Mimrefest" i Olavshallen i Trondheim 21. april 2018. Skyway var også blant de åtte band som spilte i tilsvarende arrangement i Olavshallen 9. mars 2019.

Besetning
Opprinnelig besetning:
 Thomas Sandø (gitar/vokal) 
 Sandor Nagy (trommer) 
 Jan Morten Rotvik (keyboard) 
 Birger Dimitrij Henriksen (vokal, perkusjon) 
 Ferenc Nagy (keyboard/gitar) 
 Frank Tinmansvik (vokal) 
 Anders Løvås (bass) 
 John Bertil Jakobsen (bass) 
 Mariann Wenhaug (vokal)

Erstatninger underveis:

 Erik Blokkum (trommer) 
 Geir Kristiansen (keyboard) 
 Sigurd Drege (vokal) - (kort periode)  
 Geir Fuglerud (bass) - (kort periode) 
 Odd-Jarl Gerhardsen (vokal)
 Terje Fjeldvik/Olsen (vokal)
 Roald Andreassen (bass) - (kort periode)

== Kilder ==

 (Polydor/Audun Tylden), «Sinnataggen», bandets egen LP-plate som ble innspilt i Arctic Studios, utgitt i 1979
 Adresseavisen, anmeldelse på LP-plate 23. mai 1979

 Arctic Music, samle-LP ("Memorabilia"), også listet i Rockipedia
 Diverse artister, Samle-LP, "15 originale norske topper" (Tittelkuttet fra LP-en "Sinnataggen"), også listet i Rockipedia
 http://www.musikalske.net/norsktoppen/norsktoppen_4.htm, Norsktoppen, deltagende i 8 uker i perioden 14. mars til 23. mai
 "Hardt og fort", bok utgitt 2009 av Terje Nilsen, Rock og pop i Trondheim i 1970- og 80-årene
 Adresseavisa, Adresseavisas egen kåring i "Årets gruppe" i 1975 (10. plass)
 Adresseavisa, Finaleplasseringer i Trøndersk Mesterskap for popband, Finaleplassering i Heimdalsrock
 Adresseavisa, omtale 25. august 1976 av Ungarnturne
 VG, omtale 15. juni 1976 av Ungarnturne
 Arbeideravisa, omtale 15. juni 1976 av Ungarnturne
 "Det Nye", omtale i bladet i spalten "Gjesteskribenten"
 Adresseavisa, Musikksiden, 12. januar 1977, Navngitt i festblankett med bl.a. Åge Aleksandersen, Difference, New Jordal Swingers, Arve Tellefsen
 Drabantpost, nr. 25, omtale av Skyway på Norsktoppen, 29. mars 1980
 Drabantposten, omtale av Skyway, 4. april 1975
 Rockipedia, bildemateriell (avisutklipp, bookingkataloger, etc.)
 Arctic Music, Bookingbyrå, bookingkataloger
 Euromusic, Bookingbyrå, bookingkataloger

Eksterne lenker 
 
 Skyway  hos Rockipedia
 Tittelkuttet «Sinnatagg» fra LP-en Sinnataggen

Norske musikkgrupper